“โกลเด้น ไทรแองเกิ้ล กรุ๊ป” เนรมิตคาเฟ่กัญชา-กัญชง กลางเมืองย่านสุขุมวิท
“โกลเด้น ไทรแองเกิ้ล กรุ๊ป” เนรมิตคาเฟ่กัญชา-กัญชง กลางเมืองย่านสุขุมวิท โดยเปิดตัวไปเมื่อวันที่ 20 เม.ย. 64
30 เม.ย. 2564

บริษัท โกลเด้น ไทรแองเกิ้ล กรุ๊ป จำกัด (Golden Triangle Group Co., Ltd.) หรือ GTG ผู้ประกอบการต้นน้ำด้านธุรกิจกัญชา-กัญชง เนรมิตคาเฟ่กัญชา-กัญชงมาไว้ใจกลางเมืองย่านสุขุมวิท เปิดตัวไปเมื่อวันที่ 20 เมษายน หรือวันกัญชาโลกที่ผ่านมานี้ โดยวัตถุดิบหลักอย่างใบกัญชา-กัญชง นั้นถูกส่งตรงมาจากฟาร์มที่เชียงราย สดราวกับไปชิมอยู่หน้าฟาร์ม
คุณกฤษณ์ ธีรเกาศัลย์ ประธานกรรมการบริหาร เผยว่า “บริษัทมีความตั้งใจที่จะเปิด GTG Café ให้เหมือนกับการเป็น Showcase ของแบรนด์เพื่อโชว์สินค้าและผลิตภัณฑ์ที่มีส่วนประกอบจากใบกัญชา-กัญชงจากโครงการวิจัยสายพันธุ์กัญชาที่เหมาะสมในการผลิตสารแคนนาบินอยด์ (Cannabinoid) เพื่อใช้ในทางการแพทย์ระหว่าง GTG และมหาวิทยาลัยราชภัฎเชียงราย (CRRU) ที่ให้สาร CBD ในใบถึง 1.2% นอกจากจะมีผลิตภัณฑ์ของพาร์ทเนอร์เราอย่าง Hemp Ice Cream และ Chanabis มาทำสดๆที่ร้านแล้ว ในร้านยังเต็มไปด้วยเมนูเครื่องดื่มและขนมหวานกัญชา-กัญชงที่ทำมาจากใบอย่างถูกต้องตามที่กฎหมายได้ประกาศออกมา
อีกทั้งเรายังได้คุณนีม นิรดา ดำรงทวีศักดิ หนึ่งในทีมงาน GTG ผู้เคยผ่านเข้ารอบการประกวด Master Chef Thailand มาการันตีความอร่อยและเป็นผู้คิดค้นเมนูให้กับ GTG Café เอง ฉะนั้นเมนูแต่ละอย่างที่เราขายจะมีทั้งความอร่อย ดีต่อสุขภาพ และความ creative เติมอยู่ในทุกเมนูด้วย และที่สำคัญคือเราควบคุมคุณภาพการผลิตอย่างมีมาตรฐาน สามารถยืนยันได้ว่าแต่ละเมนูมีปริมาณ CBD อยู่เท่าไหร่ GTG Café จึงเป็น café ที่เมื่อลูกค้าทานแล้ว จะมั่นใจได้ว่าไม่ได้รับสาร CBD, THC เกินกว่าที่ทางกฎหมายกำหนดอย่างแน่นอน”
ทั้งนี้ นอกเหนือจากการเปิด Café เพื่อโชว์ผลิตภัณฑ์ของแบรนด์เองแล้ว เรายังตั้งใจให้ผู้ที่สนใจในแบรนด์ GTG สามารถมาเยี่ยมชมและเข้ามาแลกเปลี่ยนความสนใจในธุรกิจกัญชา-กัญชงของเราได้ ด้วย GTG เป็นผู้พัฒนาสายพันธุ์กัญชา-กัญชง ร่วมกับมหาลัยราชภัฎเชียงราย ที่ได้รับการอนุญาตอย่างถูกต้องจากหน่วยงานที่เกี่ยวข้อง
โดยเมนูที่หลากหลายของ GTG Café มีความโดดเด่นทางด้านรสชาติ และไม่มีกลิ่นเหม็นเขียว ซึ่งผู้ที่ชื่นชอบและสนใจสามารถแวะ GTG Café (ซอยสุขุมวิท 36) ได้ แม้ขณะนี้ไม่สามารถนั่งทานที่ร้าน แต่ซื้อกลับบ้านก็รับรองได้ว่าประทับใจอย่างแน่นอน